Държавен вестник, бр. 12, 2019 г., стр. 33

БРОЙ  12	
Д Ъ Р Ж А В Е Н  В Е С Т Н И К 	
СТР.  33  
и практически опит, свързан със заявената 
професионална компетентност. 
(8) Списъкът по ал. 6 се допълва чрез про-
веждане на нов конкурс при необходимост, но 
не по-късно 2 години след публикуването му. 
Раздел III
Отписване на външен експерт от списъка
Чл. 24. (1) Външният експерт се отписва 
от списъка по чл. 23, ал. 6:
1. по негово искане, изразено в писмена 
форма;
2. при настъпване на обстоятелства, които 
водят до неизпълнение на условията по чл. 22;
3. при системно нарушение на срока за 
изпълнение на възложените задачи;
4. при системно представяне на неясни, не-
пълни, необосновани или неверни заключения;
5. когато се установи, че е бил включен в 
списъка въз основа на неистински, преправен 
или с невярно съдържание документ.
(2) Отписването се извършва с мотивирана 
заповед на председателя на агенцията, като 
лицето се уведомява с изпращане на заповедта.
(3) Външният експерт е длъжен да уведоми 
писмено председателя на агенцията в 3-дневен 
срок от настъпването на:
1. промяна на обстоятелствата, свързани 
с изискванията по чл. 22;
2. трайна невъзможност да изпълнява за-
дълженията си за период, по-дълъг от един 
месец.
Раздел IV
Възлагане на задачи и възнаграждение на 
външен експерт
Чл. 25. (1) Възлагането на задачи на вън-
шен експерт се извършва със сключване на 
договор, към който се прилагат:
1. описание на задачата и очакваните ре-
зултати, включително срок за изпълнението;
2. материали и информация във връзка с 
изпълнението на задачата;
3. декларация за липса на конфликт на 
интереси във връзка с задачата.
(2) При необходимост изпълнението на 
комплексни задачи може да бъде възложено на 
повече от един външен експерт за извършване 
на различна експертиза, като с всеки експерт 
се подписва отделен договор.
Чл. 26. (1) За изпълнението на задачата 
експертът представя отчет за отработено 
време и изготвените материали.
(2) Служители на агенцията извършват 
контрол и оценка на качеството на работата 
му и отработеното време по образец, утвърден 
от председателя на агенцията. 
(3) Председателят може мотивирано да от-
каже да изплати част от отработеното време.
(4) За работата на всеки експерт се води 
досие.
(5) При възлагане на задачи агенцията се 
обръща първо към експертите, получили най-
висока оценка за изпълнението на предходни 
възлагани задачи.
Чл. 27. (1) Възнагражденията на външните 
експерти се определят на базата на единна 
почасова ставка. Размерът на ставката се 
определя въз основа на анализ на пазара за 
съответната експертна дейност и се посочва 
в поканата по чл. 23, ал. 2. 
(2) Почасовата ставка се актуализира с 
размера на инфлацията, когато тя надхвърли 
10 на сто, определяно към момента на про-
веждането на конкурса.
(3) Максималният общ размер на брутното 
възнаграждение, което експерт от списъка по 
чл. 23, ал. 6 може да получи в рамките на 
една календарна година за дейността си като 
външен оценител, е 30 000 лв. 
ЗАКЛЮЧИТЕЛНА РАЗПОРЕДБА
Параграф единствен. Правилникът се 
приема на основание чл. 48 от Закона за 
администрацията.
Приложение 
към чл. 5, ал. 2
Численост на служителите в Държавна агенция 
„Безопасност на движението по пътищата“ –  
39 щатни бройки
Председател	
1
Политически кабинет, 	
2
в т.ч.:	
Заместник-председател	
1
Експерт за връзки с обществеността 	
1
Главен секретар	
1
Финансов контрольор	
1
Обща администрация,	
11
в т.ч.:	
 
дирекция „Административно-правно
и финансово-стопанско обслужване“	
11
Специализирана администрация,	
23
в т.ч.:	
 
дирекция „Правно-техническа
методология и контрол“ 	
11
дирекция „Стратегии, анализи 
и оценка“	
12
Приложение № 2 
към чл. 3
ПРАВИЛНИК
за състава, финансирането, функциите, зада-
чите и реда за осъществяване на дейността 
на Държавно-обществената консултативна 
комисия по проблемите на безопасността на 
движението по пътищата
Г л а в а  п ъ р в а
ОБЩИ ПОЛОЖЕНИЯ
Чл. 1. С правилника се уреждат съставът, 
финансирането, функциите, задачите и редът 
за осъществяване на дейността на Държавно-
обществената консултативна комисия по про-
блемите на безопасността на движението по 
пътищата, наричана по-нататък „комисията“.